proxectonos/corpus_dominio_legal_administrativo_tmp huggingface dataset:
RESOLUCIÓN do 5 de abril de 2002 pola que se convoca a contratación, mediante concurso en procedemento aberto, do servicio de vixilancia e seguridade das instalacións da sede da Academia Galega de Seguridade.
ACADEMIA GALEGA DE SEGURIDADE — III. OUTRAS DISPOSICIÓNS — 16/04/2002

1. Entidade adxudicadora.
a) Organismo: Academia Galega de Seguridade (AGS).
2. Obxecto do contrato: servicio de vixilancia e seguridade das instalacións da sede da AGS.
a) Lugar de execución: A Estrada (Pontevedra).
b) Prazo de execución do contrato: un (1) ano.
3. Tramitación, procedemento e forma de adxudicación.
Tramitación: ordinaria.
Procedemento: aberto.
Forma: concurso.
4. Orzamento base de licitación: douscentos mil cento once con vintenove (200.111,29) euros.
5. Garantías.
a) Provisional: catro mil dous con vintetrés (4.002,23) euros.
b) Definitiva: 4% do importe de adxudicación.
6. Obtención de documentación e información.
a) Entidade: Academia Galega de Seguridade.
b) Enderezo: avda. da Cultura, s/n.
c) Localidade e código postal: A Estrada, 36680.
d) Teléfono: 986 59 00 21.
e) Fax: 986 59 09 88.
f) Data límite de obtención de documentación e información: durante o prazo de presentación de proposicións en días e horas hábiles de oficina.
Tamén se poderán obte-los pregos relativos a esta contratación a través da Internet no enderezo: http//:www.xunta.es/contratacion.
7. Requisitos específicos do contratista.
Os indicados no prego de cláusulas administrativas particulares.
8. Presentación de ofertas ou das solicitudes de participación.
a) Data límite de presentación: no prazo de quince (15) días naturais, contados desde o día seguinte ó da publicación deste anuncio no Diario Oficial de Galicia. No caso de que o devandito día coincida en sábado ou festivo, a data límite será o primeiro día hábil seguinte.
b) Documentación que cómpre presentar: a indicada na cláusula 9 do prego de cláusulas administrativas particulares, no rexistro da AGS en horario das 9 ás 14 horas, ou ben na forma prevista no artigo 100 do Regulamento xeral de contratación do Estado.
c) Lugar de presentación:
Entidade: Academia Galega de Seguridade.
Enderezo: avda. da Cultura, s/n.
Localidade e código postal: A Estrada, 36680.
9. Apertura de ofertas.
a) Entidade: Academia Galega de Seguridade.
b) Enderezo: avda. da Cultura, s/n.
c) Localidade: A Estrada.
d) Data: décimo primeiro día natural contado desde o seguinte ó da finalización do prazo de presentación de proposicións. No caso de que o devandito día coincida en sábado ou festivo, a apertura de proposicións terá lugar o primeiro día hábil seguinte.
e) Hora: trece trinta (13.30) horas.
10. Gastos do anuncio: o importe deste anuncio será por conta do contratista adxudicatario.
A Estrada, 5 de abril de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 2 de abril de 2002 pola que se convoca o premio Álvaro Cunqueiro de textos teatrais inéditos.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 18/04/2002

O Instituto Galego das Artes Escénicas e Musicais -IGAEM- convoca a edición para o ano 2002 do premio Álvaro Cunqueiro de textos teatrais, para escritores que presenten un texto teatral inédito en galego, non representado e non premiado noutros concursos, escrito en galego normativizado, e que conta cunha dotación económica de 6.010,12 euros.
O período de admisión de orixinais remata no prazo de dous meses contados a partir do día seguinte ó da publicación desta resolución no Diario Oficial de Galicia.
As bases desta convocatoria están depositadas no rexistro do IGAEM, Pavillón de Galicia, San Lázaro s/n, Santiago de Compostela.
Santiago de Compostela, 2 de abril de 2002.
Aníbal Otero Fernández
Xerente do Instituto Galego das Artes Escénicas
e Musicais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 27 de marzo de 2002, complementaria da do 14 de novembro de 2001, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2002, correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/04/2002

Como consecuencia da modificación das festas laborais de carácter local levada a cabo polo concello de Corcubión e polo concello de Vedra, da provincia da Coruña e realizadas -por petición dos concellos- as oportunas rectificacións pola Delegación Provincial da Consellería de Xustiza, Interior e Relacións Laborais da Coruña, cómpre face-las correspondentes rectificacións na antedita resolución, publicada no Diario Oficial de Galicia nº 229, do 27 de novembro de 2001. Así, no anexo I, provincia da Coruña:
-Na páxina 15.135, onde di: «29. Corcubión: 29 de xuño, San Pedro; 24 de setembro, As Mercedes», debe dicir: «29. Corcubión: 25 de abril; 24 de setembro, As Mercedes».
-Na páxina 15.136, onde di: «90. Vedra: 16 de setembro, Día do Patio; 10 de decembro, Santa Baia», debe dicir: «90. Vedra: 23 de setembro, Día do Patio; 10 de decembro, Santa Baia».
Santiago de Compostela, 27 de marzo de 2002.
José Vázquez Portomeñe
Director xeral de Relacións Laborais
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
ORDE do 11 de marzo de 2002 pola que se lle autoriza a ampliación dunha unidade do segundo ciclo de educación infantil ó centro privado María Inmaculada de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/04/2002

Examinado o expediente presentado polo centro privado María Inmaculada de Vigo, no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Pontevedra que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4 de outubro), o Real Decreto 1004/1991, do 14 de xuño (BOE do 26 de xuño), o Decreto 133/1995, do 10 de maio (DOG do 22 de maio) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade do segundo ciclo de educación infantil ó centro privado María Inmaculada de Vigo, segundo os datos que se relacionan no anexo da presente orde, facendo constar que, para a posta en funcionamento, a delegación provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 11 de marzo de 2002.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Pi y Margall, 58.
Código do centro: 36011166.
Denominación: centro privado María Inmaculada.
Titular: Hermanas Carmelitas de la Caridad.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria:-12 unidades de educación secundaria obrigatoria.-6 unidades de bacharelato das modalidades de ciencias da natureza e da saúde; humanidades e ciencias sociais e tecnoloxía.
DECRETO 132/2002, do 4 de abril, polo que se acepta a cesión, a título gratuíto, feita polo Concello de Pontevedra, dun predio situado na rúa Juan Carlos I de Pontevedra, para a construcción do edificio do Conservatorio Profesional de Música.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/04/2002

O Pleno da Corporación Municipal do Concello de Pontevedra, reunido en sesión que tivo lugar o día 28 de xullo de 2001, acordou ceder á Comunidade Autónoma de Galicia o predio situado na
rúa Juan Carlos I, da cidade de Pontevedra, para a construcción do edificio do Conservatorio Profesional de Música.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Pontevedra acordou a cesión e logo de deliberación do Consello da Xunta de Galicia na súa reunión do día catro de abril de dous mil dous,
DISPOÑO:
Artigo 1º
Acéptase a cesión, feita polo Concello de Pontevedra, a título gratuíto, do predio de 4.092 m, situado na rúa Juan Carlos I de Pontevedra, cos seguintes lindeiros: norte, vía secundaria; sur, vía secundaria; leste, resto da parcela de equipamento público E-3, pertencente á unidade de execución número 2; oeste, vía principal.
Inscrito no Rexistro da Propiedade nº 1 de Pontevedra no tomo 1.295, libro 612, folio 150, predio nº 50.611.
Artigo 2º
O predio cedido destinarase á construcción do edificio do Conservatorio Profesional de Música para a cidade de Pontevedra.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, catro de abril de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 131/2002, do 4 de abril, polo que se acepta a cesión, a título gratuíto, dun terreo situado no concello de Celanova (Ourense), destinado á construcción dunha estación de autobuses.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/04/2002

O Pleno da Corporación Municipal do Concello de Celanova, reunido en sesión que tivo lugar o día 7 de xuño de 2001, acordou ceder á Comunidade Autónoma de Galicia o predio situado nas proximidades da avda. de San Rosendo, destinado á construccción dunha estación de autobuses.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Celanova acordou a cesión e logo de deliberación do Consello da Xunta de Galicia na súa reunión do día catro de abril de dous mil dous,
DISPOÑO:
Artigo 1º
Acéptase a cesión, feita polo Concello de Celanova, a título gratuíto, do predio de 1.500 m, situado nas proximidades da avda. San Rosendo, e cos seguintes lindeiros; ó norte, camiño do muíño; ó sur, Sofía Quiroga Vergara e fillos; ó leste, Sofía Quiroga Vergara e fillos, e ó oeste, camiño do muíño.
Inscrito no Rexistro da Propiedade de Celanova no tomo 772, libro 123, folio 105, predio nº 15.959.
Artigo 2º
O predio cedido destinarase á construcción dunha estación de autobuses.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, catro de abril de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 1 de abril de 2002 pola que se convoca un curso sobre documentoscopia.
ACADEMIA GALEGA DE SEGURIDADE — III. OUTRAS DISPOSICIÓNS — 16/04/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre documentoscopia, que deberá desenvolverse conforme as seguintes bases:
Obxectivos.
O curso ten por obxectivos o coñecemento de diferentes técnicas que lle permitan distinguir documentos falsos, e outras actividades que lle sirvan para a seu labor profesional.
Destinatarios.
O curso vai dirixido ós membros dos corpos das policías locais de Galicia, membros da unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 27.
Solicitudes.
1. O persoal que desexe participar neste curso deberá presentar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 26 de abril, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido no curso; o incumprimento deste requisito levará á exclusión do devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes temas: 1. Falsificacións. 2. Análise de documentos. 3. Análise caligráfica, etc.
Datas.
O curso celebrarase do 6 ó 9 de maio.
O horario será de 16 a 21 horas.
Relación de admitidos.
A relación de admitidos publicarase o día 29 de abril, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, no concello da Estrada.
Certificado de aproveitamento.
Ó remate do curso entregaráselles un certificado de aproveitamento a aquelas persoas que acrediten a súa participación continuada a el e superen as correspondentes probas.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 1 de abril de 2002.
Juan José Fariñas-Ferro Rodríguez
Director xeral da Academia Galega de Seguridade
DECRETO 130/2002, do 22 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto de obra número 197 Plan Operativo Local 2001 Chantada. Infraestructuras básicas ambientais no contorno urbano da rúa da Costaña, terminación (concello de Chantada).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/04/2002

A Deputación Provincial de Lugo, en sesión do día vintenove de outubro de dous mil un, aprobou o proxecto de obra número 197 Plan Operativo Local
2001 Chantada. Infraestructuras básicas ambientais no contorno urbano da rúa da Costaña, terminación, e na sesión do trinta e un de decembro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día trece de marzo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día cinco de marzo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala a deputación a urxencia vén dada pola necesidade de dotar de servicios mínimos, tales como auga e saneamento, os residentes da zona, así como poder proceder a un rápido arranxo desta, xa que se atopa moi deteriorada a consecuencia dos últimos temporais de chuvias e do desbordamento da canle fluvial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de marzo de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de obra número 197 Plan Operativo Local 2001 Chantada. Infraestructuras básicas ambientais no contorno urbano da rúa da Costaña, terminación,
Sobrado dos Monxes, vintedous de marzo de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 129/2002, do 22 de marzo, polo que se declara a urxente ocupación, para efectos de expropiación forzosa, polo Concello de Sandiás (Ourense), dos bens e dereitos necesarios para a realización das obras do proxecto de acondicionamento do camiño veciñal número 1, Sandiás-Ponte Liñares.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/04/2002

O Concello de Sandiás, en sesión que tivo lugar o día cinco de xuño de dous mil un, aprobou o proxecto de acondicionamento do camiño veciñal número 1, Sandiás-Ponte Liñares, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais, o día trece de marzo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día dezanove de xuño de dous mil un.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello a urxencia vén dada pola necesidade de mellora-la seguridade vial e a protección de peóns ante o aumento do tráfico rodado, xa que a estrada que se pretende mellorar soporta unha grande intensidade de tráfico rodado por ser vía de acceso ós pobos de Couso de Limia e Vilariño das Poldras, así como ós municipios limítrofes de Vilar de Santos e Rairiz de Veiga; por outra banda pola citada estrada transitan moitos veciños por concentrarse nesta zona numerosas vivendas e parcelas que explotan os veciños de Sandiás.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de marzo de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Sandiás (Ourense), a efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento do camiño veciñal número 1, Sandiás-Ponte Liñares.
Sobrado dos Monxes, vintedous de marzo de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 128/2002, do 14 de marzo, polo que se declara a urxente ocupación, para efectos de expropiación forzosa, polo Concello de Vila de Cruces (Pontevedra), dos bens e dereitos necesarios para a realización das obras do proxecto de apertura e urbanización de vía.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/04/2002

O Concello de Vila de Cruces (Pontevedra), en sesión do día vinteseis de abril de dous mil un, aprobou o proxecto de apertura e urbanización de vía, e na sesión do once de outubro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Vila de Cruces foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día un de marzo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día catro de febreiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello con esta vía trátase
de desconxestiona-la trama viaria urbana, permeabilizando e favorecendo a conexión cos camiños e estradas tanxenciais, así como artella-lo tráfico do núcleo urbano do municipio; por outra banda, con este proxecto dótase dos servicios necesarios de iluminación pública, saneamento e abastecemento domiciliario de auga potable ás edificacións lindantes, que non dispoñen dela o que podería chegar a compromete-la salubridade pública.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de marzo de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vila de Cruces (Pontevedra), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura e urbanización de vía.
Santiago de Compostela, catorce de marzo de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 126/2002, do 22 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada AC-401. Treito: Cerceda-A Silva. Clave: AC/98/118.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/04/2002

Con data do 19 de abril de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada AC-401. Treito: Cerceda-A Silva. Clave: AC/98/118.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de marzo de dous mil dous.
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de trazado do acondicionamento da estrada AC-401. Treito: Cerceda-A Silva. Clave: AC/98/118.1.
Sobrado dos Monxes, vintedous de marzo de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 11 de marzo de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Fernando Guillermo Díaz Arias.
SERVICIO GALEGO DE SAÚDE — III. OUTRAS DISPOSICIÓNS — 11/04/2002

No Xulgado do Contencioso-Administrativo número dous da Coruña tramítase o recurso número
244/2000 (procedemento abreviado) interposto por Fernando Guillermo Díaz Arias contra a resolución deste centro directivo do 9 de outubro de 2000 (DOG nº 202, do 18 de outubro), pola que se nomean os aspirantes seleccionados (grupo auxiliar da función administrativa e persoal de servicios xerais) no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 11 de marzo de 2002.
Valeriano Martínez García
Director xeral da División de Recursos Humanos
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 20 de marzo de 2002 pola que se exime a Mancomunidade Turística dos Concellos do Carballiño, Ribadavia, Boborás e Leiro da obriga de mante-los postos propios de funcionarios/as de Administración local con habilitación de carácter nacional.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/04/2002

O Pleno da Mancomunidade Turística dos Concellos do Carballiño, Ribadavia, Boborás e Leiro, da provincia de Ourense, en sesión extraordinaria celebrada o día 20 de febreiro de 2002, adoptou o acordo de solicita-la exención da obriga de mante-lo posto propio de secretaría-intervención reservado a funcionarios/as de Administración Local con habilitación de carácter nacional.
Na súa virtude, a Consellería da Presidencia, Relacións Institucionais e Administración Pública, en aplicación do establecido no artigo 4 do Real decreto 1732/1994, do 29 de xullo, e no uso das facultades que lle confire o artigo 13.2º.17 da Lei 4/1988, do 26 de maio, da función pública de Galicia, en relación co artigo 241 da Lei 5/1997, do 22 de xullo, de Administración local de Galicia,
DISPÓN:
Primeiro.-Eximi-la Mancomunidade Turística dos Concellos do Carballiño, Ribadavia, Boborás e Leiro da obriga de mante-lo posto propio de secretaría-intervención, reservado a funcionarios/as de Administración local con habilitación de carácter nacional.
Segundo.-As funcións reservadas ó antedito posto serán exercidas mediante o sistema de acumulación de funcións por un/ha funcionario/a de Administración local con habilitación de carácter nacional dalgún dos concellos que integran a mancomunidade, segundo a elección efectuada polo Pleno de conformidade co previsto nos artigos 4.3º e 31.2º do Real decreto 1732/1994, do 29 de xullo. A designación do/a funcionario/a será efectuada polo Pleno da Mancomunidade.
Contra a presente orde, que pon fín á vía administrativa, poderase interpoñer recurso potestativo de reposición perante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data, segundo a Lei 29/1998, do 13 de xullo.
Santiago de Compostela, 20 de marzo de 2002.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 4 de abril de 2002 pola que se dispón a separación de diversos vocais do Consello de Administración do Instituto Enerxético de Galicia (Inega).
CONSELLERÍA DE INDUSTRIA E COMERCIO — II. AUTORIDADES E PERSOAL — 12/04/2002

Tralas modificacións producidas nas titularidades de centros directivos da Consellería de Medio Ambiente e na Consellería de Política Territorial, Obras Públicas e Vivenda, faise necesaria a renovación dos seus representantes no Consello de Administración do Instituto Enerxético de Galicia.
Por isto, de conformidade co disposto no artigo 7.2º d) da Lei 3/1999, do 11 de marzo, de creación do Instituto Enerxético de Galicia (Inega),
DISPOÑO:
Artigo 1º
Separar a Francisco Pan-Montojo González da súa condición de vocal en representación da Consellería de Medio Ambiente no Consello de Administración do Inega, agradecéndolle os servicios prestados.
Artigo 2º
Separar a Antonio López Blanco da súa condición de vocal en representación da Consellería de Política Territorial, Obras Públicas e Vivenda, agradecéndolle os servicios prestados.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia (DOG).
Santiago de Compostela, 4 de abril de 2002.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 4 de febreiro de 2002 pola que se convocan as axudas correspondentes ás accións descentralizadas da segunda fase do Programa Sócrates da Unión Europea: Comenius 1: Asociacións escolares transnacionais: 1.1. Proxectos escolares, 1.2. Proxectos lingüísticos, 1.3. Proxectos de desenvolvemento escolar. Acollida de axudantes lingüísticos. Visitas preparatorias. Comenius 2.2.: Bolsas individuais de formación: 2.2.A. Futuros profesores, 2.2.B. Axudantes lingüísticos, 2.2.C. Cursos de prácticas (formación continua do profesorado). Grundtvig: Grundtvig 2. Asociacións de aprendizaxe e Grundtvig 3. Mobilidade para a formación do persoal docente. Visitas preparatorias. Observación e innovación: visitas de estudio Arión para responsables na toma de decisións en materia de educación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/04/2002

Advertidos erros na citada orde, publicada no DOG número 32, do mércores 13 de febreiro de 2002, cómpre face-la seguinte corrección:
Na páxina 1.709, no artigo 19º, onde di: «para os cursos fóra de catálogo o prazo de presentación de solicitudes finaliza o 1 de maio de 2002», debe dicir: «Os cursos fóra de catálogo solicitaranse dous meses antes das datas previstas para a súa realización e concederanse ata a distribución total do orzamento».
Na páxina 1.713, no artigo 5º, onde di: «No caso das restantes actividades o prazo rematará o maio de 2002», debe dicir: «as restantes actividades solicitaranse dous meses antes das datas previstas para a súa realización e concederanse ata a distribución total do orzamento».
CONSELLERÍA DE CULTURA, COMUNICACIÓN SOCIAL
E TURISMO
ORDE do 4 de abril de 2002 pola que se dispón o nomeamento de diversos vocais do Consello de Administración do Instituto Enerxético de Galicia (Inega).
CONSELLERÍA DE INDUSTRIA E COMERCIO — II. AUTORIDADES E PERSOAL — 12/04/2002

Coa finalidade de nomea-los vocais do Consello de Administración do Instituto Enerxético de Galicia en representación da Consellería de Medio Ambiente e da Consellería de Política Territorial, Obras Públicas e Vivenda, e de conformidade co disposto no artigo 7.2º d) da Lei 3/1999, do 11 de marzo, de creación do Instituto Enerxético de Galicia (Inega),
DISPOÑO:
Artigo 1º
Nomear a José Luis Díez Yáñez, director xeral de Calidade e Avaliación Ambiental, vocal no Con
sello de Administración do Instituto Enerxético de Galicia en representación da Consellería de Medio Ambiente.
Artigo 2º
Nomear a Vicente Ruiz Soldevilla, subdirector xeral de Urbanismo e Arquitectura, como vocal no Consello de Administración do Instituto Enerxético de Galicia en representación da Consellería de Política Territorial, Obras Públicas e Vivenda.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia (DOG).
Santiago de Compostela, 4 de abril de 2002.
Juan Rodríguez Yuste
Conselleiro de Industria e Comercio
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 10 de abril de 2002 pola que se regulan as axudas económicas para atención á primeira infancia a través do cheque infantil en centros de primeira infancia non sostidos con fondos públicos.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 19/04/2002

Advertido erro na devandita orde, publicada no Diario Oficial de Galicia nº 70, do 11 de abril de 2002, cómpre face-las seguintes correccións:
Na páxina 4.698 no artigo 3.2, onde di: «Así mesmo, poderán ser beneficiarios tódalas persoas con nenos/as de 0 a 3 anos a cargo, residentes en localidades onde non existan centros sostidos con fondos públicos e desexen obter praza nalgún centro partícipe do programa existente nesa localidade», debe dicir: «Así mesmo, poderán ser beneficiarios tódalas persoas con nenos/as de 0 a 3 anos a cargo, residentes en concellos onde non existan centros sostidos con fondos públicos e desexen obter praza nalgún centro partícipe do programa, existente no concello de residencia, noutro que sexa limítrofe ou ben no concello onde traballen os pais ou titores legais».
Na páxina 4. 699, no artigo 4, punto e), onde di: «Que existan prazas nos centros partícipes do programa para o grupo de idade solicitado e na localidade do domicilio do beneficiario», debe dicir: «Que existan prazas nos centros partícipes do programa para o grupo de idade solicitado no concello de residencia do beneficiario, noutro que sexa limítrofe ou ben no concello onde traballen os pais ou titores legais».
Na páxina 4.699, no artigo 6.2, parágrafo 1, onde di: «O prazo de presentación de solicitudes para os posibles beneficiarios do artigo 3.2 realizarase no prazo dun mes a partir do seguinte ó da publicación desta orde no Diario Oficial de Galicia», debe dicir: «O prazo de presentación de solicitudes para os posibles beneficiarios do artigo 3.2 será dun mes contado a partir do día seguinte ó da publicación desta orde no Diario Oficial de Galicia».
Na páxina 4.702, anexo II, onde di: «PROCEDEMENTO solicitude de axudas de atención á primeira infancia programa de cheque asistencial», debe dicir: «PROCEDEMENTO solicitude de axudas de atención á primeira infancia programa de cheque infantil».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 12 de abril de 2001 pola que se emprazan as partes interesadas no recurso contencioso-administrativo 01/0000457/2002 dereitos fundamentais IN, interposto por Unións Agrarias de Galicia contra o Decreto 63/2002, do 28 de febreiro, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 19/04/2002

A Consellería de Política Agroalimentaria e Desenvolvemento Rural recibiu da Sala do Contencioso-Administrativo (sección primeira) do Tribunal Superior de Xustiza de Galicia da Coruña, providencia pola que se admite a trámite o recurso contencioso-administrativo 01/0000457/2002 dereitos fundamentais IN, interposto por Unións Agrarias de Galicia contra o Decreto 63/2002, do 28 de febreiro, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria.
En consecuencia, esta secretaría xeral acordou, de conformidade co disposto no artigo 116 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente á referida sala, o que se notifica para xeral coñecemento de tódalas persoas interesadas no procedemento, son emprazadas para que poidan comparecer como parte nos autos na Sala do Contencioso-Administrativo do Tribunal Superior
de Xustiza de Galicia no prazo de 5 (cinco) días, contados desde o seguinte ó da publicación desta resolución no Diario Oficial de Galicia.
Santiago de Compostela, 12 de abril de 2002.
José Antonio Álvarez Vidal
Secretario xeral da Consellería de Política
Agroalimentaria e Desenvolvemento Rural
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
CORRECCIÓN de erros.-Orde do 5 de abril de 2002 pola que se convocan bolsas e axudas para a asistencia a congresos ou similares e cursos de verán, destinadas a estudiantes universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/04/2002

Advertido erro no texto da citada orde, publicada no DOG nº 72, do luns 15 de abril de 2002, é necesario publica-la corrección seguinte:
No artigo 5º.-Solicitudes. No punto 3, páxina 4.873, onde di: «3. O prazo de presentación de solicitudes será ata o día contado desde o día seguinte ó da publicación desta convocatoria no DOG», debe dicir: «3. O prazo de presentación de solicitudes será ata o día 14 de maio de 2002, desde o día seguinte ó da publicación desta convocatoria no DOG».
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Decreto 72/2002, do 7 de marzo, polo que se modifica o Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 01/04/2002

Advertidos erros no citado decreto, publicado no DOG número 53, do 14 de marzo de 2002, procede realiza-las seguintes correccións:
Na liña dez do artigo 6º, onde di: «b) Coordinación da distribución comercial de tódalas obras da Xunta de Galicia fóra da Comunidade Autónoma e do intercambio de publicacións...», debe dicir: «b) Coordinación da distribución comercial de tódalas obras da Xunta de Galicia e do intercambio de publicacións...».
Na liña cinco do artigo 7º, onde di: «... funcións do rexistro Territorial integrado...», debe dicir: «... funcións do Rexistro Territorial integrado...».
RESOLUCIÓN do 18 de febreiro de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Rosa María Pol Ruibal e outros.
SERVICIO GALEGO DE SAÚDE — III. OUTRAS DISPOSICIÓNS — 26/03/2002

Na Sala do Contencioso-Administrativo do Tribunal Superior de Xustiza de Galicia tramítase o recurso número 1/1188/2001 interposto por Rosa María Pol Ruibal e outros contra o acordo de concertación social subscrito pola Administración sanitaria e as centrais sindicais CC.OO., CIG, CESM-SATSE, CSI-CSIF e UGT sobre retribucións e condicións de traballo do persoal sanitario non facultativo e persoal non sanitario do Servicio Galego de Saúde (DOG nº 55, do 19 de marzo de 2001).
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 18 de febreiro de 2002.
Valeriano Martínez García
Director xeral da División de Recursos Humanos
RESOLUCIÓN do 8 de marzo de 2002 pola que se convoca un curso sobre ambiente: verteduras.
ACADEMIA GALEGA DE SEGURIDADE — III. OUTRAS DISPOSICIÓNS — 26/03/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre ambiente: verteduras, que deberá desenvolverse conforme as seguintes bases:
Obxectivos.
O curso ten por obxectivo contribuír á mellora da formación ambiental dos colectivos ós que vai destinado, en especial na temática tanto normativa como operativa relacionada coa xeración de verteduras que poidan prexudicar ou causar impacto negativo no ambiente natural.
Destinatarios.
O curso vai dirixido ós membros dos corpos das policías locais de Galicia, membros da Unidade do C.N.P. adscrita á Comunidade Autónoma de Galicia; e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 1 de abril, ás 14 horas.
3. As instancias deberán vir asinadas polo xefe do cadro de persoal e seladas, será esto requisito indispensable para ser admitido nos cursos; o incumprimento deste requisito suporá á non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico
das administracións públicas e do procedemento administrativo común.
Datas.
O curso celebrarase en datas do 8 ó 12 de abril de 2002, en horario de 16 a 20 horas.
Relación de admitidos.
A relación de admitidos publicarase o día 3 de abril, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, no concello da Estrada.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de marzo de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 25 de marzo de 2002 pola que se dictan medidas sanitarias en materia de movemento pecuario e saneamento gandeiro aplicables a determinados concellos da provincia de Ourense.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 02/04/2002

A incidencia da brucelose en determinados concellos da provincia de Ourense, xunto coas características propias da producción, manexo, condicións e movemento pecuario, fan necesario de cara a consegui-la erradicación da citada enfermidade, adoptar medidas sanitarias especiais nos concellos afectados para a erradicación da enfermidade que permitan adecua-las condicións sanitarias desta zona ó resto da Comunidade Autónoma.
De conformidade co disposto no artigo 17 e a disposición derradeira da Orde do 4 de abril de 1997, pola que se establecen as normas para o desenvolvemento das campañas de saneamento gandeiro das especies bovina, ovina e cabrúa e no artigo 2 do Decreto 355/1994, do 2 de decembro, polo que se regula o traslado de animais e se aproban os modelos oficiais de autorización do traslado e en virtude das atribución, que me confire o Decreto 50/2002, do 14 de febreiro, polo que se fixa a estructura orgánica da Consellería de Política Agroalimentaria e Desen
volvemento Rural e do Instituto Lácteo e Gandeiro de Galicia,
RESOLVO:
Primeiro.-Serán obxecto dunha campaña sanitaria especial mediante a realización de investigacións sanitarias sistemáticas, coa periodicidade que establezan os servicios veterinarios oficiais e segundo o establecido na Orde do 4 de abril de 1997, a totalidade das explotacións de gando bovino, así como calquera outra explotación que puidera estar epidemioloxicamente relacionada coa transmisión da brucelose sitas nos concellos de: Manzaneda, Chandrexa de Queixa, A Pobra de Trives, San Xoán de Río, Castro Caldelas, A Teixeira, Parada de Sil, Montederramo, Xunqueira de Espadanedo, Maceda e Vilar de Barrio.
Segundo.-A totalidade dos traslados de gando bovino desde e ata explotacións bovinas dos concellos antes citados efectuaranse sempre coa autorización oficial de traslado de animais, de conformidade co establecido no Decreto 355/1994, do 2 de decembro.
Disposición derradeira
Esta resolución entra en vigor a partir do mesmo día da súa publicación no Diario Oficial de Galicia.
Santiago de Compostela, 25 de marzo de 2002.
Miguel Fernández Rodríguez
Director xeral de Producción
e Sanidade Agropecuaria
CONSELLERÍA DE CULTURA, COMUNICACIÓN SOCIAL
E TURISMO